په کاپیسا کې څلور فرانسوي عسکر وژل شوي
افغان چارواکي وایي د طالبانو یوه ځان مرګي برید کوونکي چې چادري یې په سر کړې وه، نن د کاپیسا د ولایت د نجراب د ولسوالۍ په یوه بازار کې په ځان پورې تړلی بمونه چولي دي څلور فرانسوي عسکر یې وژلي دی. 
فرانسوي عسکرو د کاپیسا د ولایت د نجراو په ولسوالی کې په اصلی بازار کې د یوه پله لاندی ایښودل شوی بم شنډاوه چې یو ځان مرګې نژدی ورغې او په ځان پورې تړلی بمونه یی وچول. دغه خبره د کاپیسا د ولایت نطاق قیس قادري کړیده. قیس قادري ویلي دي چې څلور افغان پولیس زخمي شویدي. د طالبانو نطاق ذبیح الله مجاهد په ای میل کی ، ددغی حملې مسولیت په غاړه اخستی دی. په دې مرګونو د جون په میاشتې کې د ناټو د قوې د وژل شووعسکرو شمیر ١٣ ته ورسیده . فرانسې دا خبر تایید کړیدی چې نن د شنبې په ورځ د افغانستان په ختیځ کې په ځان مرګي حمله کې د ناټو د قوې څلور فرانسوي عسکروژل شویدي او پنځه تنه زخمي شویدي. د فرانسې د جمهورریس فرانسوا اولاند د دفتر بیان وایي د درې زخمیانو حال هم خراب دی. جمهورریس اولاند ، ددې حملې نه وروسته د دفاع وزیر افغانستان ته ولیږه. افغان مامورین وایی دا حمله په کاپیسا کی چې اکثر فرانسوی عسکر په کې دیره دي ، شویده. د ناټو د رپوټونو له قراره ددې نه مخکې، د بم په حمله کې د ناټو یوعسکر ووژل شو. جمهورریس اولاند تیره میاشت اعلان وکړ چې فرانسه به د ټاکلی تقسیم اوقات نه دوه کاله مخکې چې ناټو ورباندی موافقه کړیده، ددی کال تراخره پوری خپل زیاتره عسکر د افغانستان نه وباسي.